De Bruin glo dat die voorbereiding vir sy span se kanse vanjaar, goed verloop en dat daar groot afwagting is vir vanjaar by alle unies, veral by die Bulls.
Swys is effens filosofies as hy terugverwys na wat verlede jaar met die Lions in die eindwedstryd gebeur het; “dit was ŉ weg-wedstryd wat dit altyd moeiliker maak, ons het in 2017 ŉ tuis finaal gehad wat ons ook verloor het, so ons sal meer op ons proses moet fokus hoe ons sukses kan behaal as net oor die toernooi se oorwinning; dis onregverdig teenoor die nuwe manne wie ons nou gekry het.”
Vanjaar is daar natuurlik geen inkomende toere in Junie nie en dit het goeie en slegte gevolge vir afrigters. Die goeie nuus vir spanne met momentum hier so halfpad deur die winter, is dat daar geen lastige internasionale onderbrekings is nie. Aan die ander kant is afrigters soos Swys bekommerd daaroor dat spelers nie genoeg rustyd sal kry nie en die risiko vir beserings groter maak.